**Predmet a účel nájmu**

Na základe zriaďovacej listiny, vystavenej zriaďovateľom – Trnavským samosprávnym krajom( ďalej len zriaďovateľ) dňa 1.7.2002 ako vlastník majetku , má prenajímateľ v správe nehnuteľnosť nachádzajúcu sa v katastrálnom území Galanta, zapísanú v liste vlastníctva č. 2893**.** Miestnosť sa nachádza v časti centra vzdelávania v areáli školy na ulici Esterházyovcov 712/10, 924 34 Galanta. V zmysle „Zásad hospodárenia a nakladania s majetkom Trnavského samosprávneho kraja“ je prenajímateľ ( ako správca majetku zriaďovateľa) po súhlase zriaďovateľa oprávnený prenechať do nájmu majetok, ktorý má v správe, tretej osobe.

V súlade s vyššie uvedeným prenajímateľ – Stredná odborná škola technická Galanta má zámer prenechať do nájmu nebytové priestory (miestnosť) nachádzajúcu sa na II. poschodí v trojpodlažnej budove pričom sa jedná o

**Miestnosť s výmerou 24 m2**

**Spoločné priestory s výmerou 63 m2**

Predmet nájmu je vykurovaný, s dodávkou pitnej vody, odkanalizovaný s elektrickou prípojkou s príslušnými elektrickými rozvodmi. Samostatné merače vody a energie nie sú.

Cena nájmu miestnosti je stanovená na 30 €/m2/rok

Cena spoločných priestorov je stanovená na 3,50 €/m2/rok

Náklady spojené s nájmom 21,92 € bez DPH /mesiac

Doba nájmu na uzatvára na dobu určitú.

Cenové ponuky možno podávať v písomnej podobe v zatvorenej obálke označenej názvom „ **Prenájom miestnosti**  v lehote do 25.3.2014 na adresu : Stredná odborná škola technická Galanta, ul. Esterházyovcov 712/10, 924 34 Galanta

V Galante, 17.3.2014